Kamu bisa jelasin ke aku soal Air Terjun Puncak Janing dalam bahasa melayu?

Air Terjun Puncak Janing terletak di Hutan Simpan Bukit Perangin,Kuala Nerang, Kedah dan membentuk 4 peringkat air terjun yang menarik dengan batu-batan yang terhampar serta kehijauan alam sekitar dari pohon-pohon hutan dipterokarpa pamah semulajadi. Sungai Janing yang sepanjang 1.5 km membentuk air terjun yang mempunyai keunikan batu batannya yang sesuai untuk bermandi manda, berkelah dan berehat. Selain itu para pelancong juga dapat menikmati pelbagai flora dan fauna dari hutan dipterokarpa pamah boleh ditemui di Hutan Simpan Bukit Perangin

Air Terjun Puncak Janing terletak di Kompartmen 41, Hutan Simpan Bukit Perangin Ia terletak sekitar 14 km dari Pekan Kuala Nerang atau 50 km dari Alor Setar. I amemiliki ketinggian  100 – 200 m a.p.l

Terdapat denai hutan sejauh 3 km mengelilingi hutan lipur di Hutan Bukit Perangin ini disamping denai hutan yang lain sepanjang 15 km boleh menghubungkan hutan lipur ini dengan Hutan Lipur Bukit Wang.

Antara tumbuhan yang utama di kawasan ini ialah pokok Kasai (Pometia spp), pokok Tulang Daing (Callerya atropurpurea), pokok Meranti Tembaga (Shorea leprosula) serta pokok Palma. Terdapat juga litar ‘motorcross’ bagi mereka yang meminati sukan bermotor.